01996R0031 — ET — 01.07.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EÜ) nr 31/96, 10. jaanuar 1996, aktsiisivabastustõendi kohta (ELT L 008 11.1.1996, lk 11)

Muudetud:









▼B

KOMISJONI MÄÄRUS (EÜ) nr 31/96,

10. jaanuar 1996,

aktsiisivabastustõendi kohta







Artikkel 1

Lisas ettenähtud dokumenti kasutatakse aktsiisivabastustõendina direktiivi 92/12/EMÜ artikli 23 lõikes 1a määratletud tähenduses vastavalt lisas esitatud selgitavatele märkustele.

Artikkel 2

Liikmesriigid võivad artiklis 1 märgitud maksuvabastustõendit kohandada muudes kaudse maksustamise valdkondades kasutamiseks ja selleks, et tagada maksuvabastuse vastavus maksuvabastuse andmise tingimustele ja piirangutele siseriiklikus õiguses.

Artikkel 3

Liikmesriik, kes soovib maksuvabastustõendit kohandada, teatab sellest komisjonile ja annab komisjonile kogu asjakohase ja vajaliku teabe. Komisjon teavitab teisi liikmesriike.

Artikkel 4

Maksuvabastustõend koostatakse kahes eksemplaris:

— üks eksemplar jääb kaubasaatjale,

— üks eksemplar lisatakse direktiivi 92/12/EMÜ artiklis 18 määratud haldus-saatedokumendile.

Liikmesriigid võivad halduslikul eesmärgil nõuda lisaeksemplari.

Artikkel 5

1. Volitatud laopidaja, kes toimetab direktiivi 92/12/EMÜ artikli 23 lõikes 1 nimetatud relvajõududele ja organisatsioonidele tooteid, mille suhtes kohaldatakse aktsiisi peatamise korda, peab maksuvabastustõendi oma raamatupidamises säilitama.

2. Lõikes 1 märgitud eesmärgil annab kaubasaaja siirdeliikmesriigi pädeva ametiasutuse nõuetekohast templit kandva maksuvabastustõendi volitatud laopidajale.

Kui kohaletoimetatud kaubad on mõeldud ametlikuks kasutamiseks, võivad liikmesriigid enda sätestatud tingimustel anda kaubasaajale loa jätta tõendile tempel panemata.

Artikkel 6

1. Liikmesriigid teatavad komisjonile ametiasutuse, kes vastutab maksuvabastustõendile templi panemise eest.

2. Liikmesriik, kes vastavalt artikli 5 lõike 2 teisele lõigule annab kaubasaajale loa jätta maksuvabastustõendile tempel panemata, teatab sellest komisjonile.

3. Komisjon edastab teistele liikmesriikidele vastavalt lõigetele 1 ja 2 liikmesriikidest saadud andmed ühe kuu jooksul.

Artikkel 7

Käesolev määrus jõustub seitsmendal päeval pärast avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

Selgitavad märkused

1. Volitatud laopidajale on käesolev tõend dokumendiks, mis tõendab selliste kaubasaadetiste maksuvabastust, mis saadetakse maksust vabastamise tingimustele vastavatele direktiivi 2008/118/EÜ artikli 12 lõikes 1 osutatud institutsioonidele/isikutele. Iga laopidaja jaoks koostatakse üks tõend. Tarnijalt nõutakse nimetatud tõendi säilitamist tema raamatupidamises vastavalt selles liikmesriigis kehtivatele õigusaktidele.

2. a) Kasutatava paberi üldomadused on sätestatud Euroopa Ühenduste Teatajas C 164, 1.7.1989. Kõikide eksemplaride paber peab olema valge, mõõtmetega 210 × 297 mm, kusjuures plank võib olla määratust kuni 5 mm lühem ja kuni 8 mm pikem. Maksuvabastustõend koostatakse kahes eksemplaris: i) üks eksemplar jääb kaubasaatjale; ii) üks eksemplar lisatakse haldussaatedokumendile b) Lahtri 5.B kasutamata osa tuleb läbi kriipsutada, et sinna ei oleks võimalik midagi lisada. c) Dokument peab olema täidetud loetavalt ja niisugusel viisil, et kandeid ei ole võimalik kustutada. Kustutada ja üle kirjutada on keelatud. Plank täidetakse siirdeliikmesriigis tunnustatud keeles. d) Kui kauba kirjelduses (tõendi lahter 5.B) viidatakse ostutellimuse vormile, mis on koostatud muus kui siirdeliikmesriigi tunnustatud keeles, peab maksust vabastamise tingimustele vastav institutsioon/isik lisama tõlke. e) Kui aga tõend on koostatud muus kui laopidaja liikmesriigi tunnustatud keeles, peab maksust vabastamise tingimustele vastav institutsioon/isik lisama lahtris 5.B nimetatud kaupa käsitlevate andmete tõlke. f) Tunnustatud keele all mõistetakse ühte liikmesriigis kasutatavat ametlikku keelt või mõnda muud liidu ametlikku keelt, mille kasutamist kõnealusel eesmärgil liikmesriik lubab.

3. Maksust vabastamise tingimustele vastav institutsioon/isik esitab tõendi lahtris 3 andmed, mida on vaja maksuvabastustaotluse hindamiseks siirdeliikmesriigis.

4. Tõendi lahtris 4 kinnitab institutsioon selle dokumendi lahtrites 1 ja 3a esitatud andmete õigsust ning tunnistab, et maksust vabastamise tingimustele vastav isik on institutsiooni töötaja.

5. a) Viites ostutellimuse vormile (tõendi lahter 5.B) tuleb märkida vähemalt kuupäev ja tellimuse number. Tellimuse vorm peab sisaldama kõiki tõendi lahtris 5 esitatud andmeid. Kui tõendil peab olema siirdeliikmesriigi pädeva ametiasutuse tempel, peab ka tellimuse vormil olema tempel. b) Nõukogu määruse nr 389/2012 ( 1 ) artikli 19 lõike 2 punktis a määratletud aktsiisinumbri märkimine on volitatud laopidajale vabatahtlik. c) Vääringud tuleb vastavalt Rahvusvahelise Standardimisorganisatsiooni kehtestatud rahvusvahelisele standardile ISO 4217 esitada kolmetähelise koodina.

6. Maksust vabastamise tingimustele vastava institutsioon/isiku eespool nimetatud teatise kinnitab siirdeliikmesriigi pädev asutus templiga lahtris 6. Kõnealune ametiasutus võib oma kinnituse andmise tingimuseks seada oma liikmesriigi mõne muu asutuse kooskõlastuse olemasolu. Sellise kooskõlastuse hankimine on pädeva maksuhalduri ülesanne.

7. Protseduuri lihtsustamiseks võib pädev ametiasutus anda maksust vabastamise tingimustele vastavale institutsioonile loa tempel panemata jätta ametlikuks kasutamiseks vajaliku kauba maksuvabastuse korral. Maksust vabastamise tingimustele vastav institutsioon peab märkima tõendi lahtris 7, et tal on luba tempel panemata jätta.